Mihin jäimmekään?
Kesäkuussa 2006 oli juuri tapahtunut odottamaton käänne.
Kertoisitko vain sen osuuden, kun tapasit äidin?
- Tuntuu kuin olisit tarinoinut jo vuoden. - Kaikki kertomani on tärkeä osa tarinaa.
- Voinko käydä vessassa? - Et.
Kesä 2006 oli sekä ihana että kamala.
Minun näkökulmastani heti ensimmäinen päivä oli loistava.
Lopultakin olin päätynyt yhteen Robinin kanssa.
Kun vietin yhtä elämäni hienoimmista illoista-
- Marshall-sedällä oli ollut yksi elämänsä hirveimmistä illoista.
- Näinkö sitten vain eroamme? - Olen pahoillani. Minun täytyy...
...minun on mentävä San Franciscoon taidekoulutukseen.
Tahdon tietää, kuka olen ilman meitä.
Se selviää vain, jos emme puhu keskenämme hetkeen.
Hetkeen. Miten olisi "ei koskaan"?
Jos kävelet ovesta ulos, tämä on loppu. Et kuule ääntäni enää koskaan.
- Pitäisi soittaa hänelle. - Ei käy. Hänhän pyysi, ettet soittaisi.
Jos soitat, vaikutat heikolta ja kadut tekoasi.
Aina kun tuntuu, että haluat soittaa, etsi minut käsiisi.
Mottaan sinua sitten naamaan.
Olet hyvä ystävä, Ted.
- Joko kuulit jymyuutiset? - Tarkoitat Lilyn ja Marshallin eroa.
Lily lähti, eikä muuta tärkeää tapahtunut eilen.
- Hän tietää kyllä sen. - Voi hyvänen aika.
Olen pahoillani. Mitä tapahtui?
Hän lähti, enkä tiedä, mahtaako hän palata.
- Sain viestisi herättyäni. Olen pahoillani. - Kiitti.
Ottaa varmasti koville. Tahtoisitko kuulla jotakin-
- joka paitsi kohentaa oloasi, saa sinut myös innostumaan?
Mikä ettei.
Ensimmäistä kertaa koskaan olemme kaikki sinkkuja samaan aikaan.
Olen uneksinut tästä päivästä. Siitä tulee legendaarista.
Yhdessä otamme tämän kaupungin haltuumme.
Aina, kun tyttö tahtoo kostaa ex-poikaystävälleen, olemme paikalla.
Aina, kun tyttö etsii ratkaisua isäongelmiinsa-
- irtosuhteista ja juopottelusta, me olemme paikalla.
Aina, kun polttariseurue ajaa kaupungin läpi limusiinilla-
- ja naiset huutavat kattoikkunasta: "Kuis panee, New York?"
Silloin me näytämme, kuinka New York panee.
Hyvät herrat, olemme nyt astumassa...
Eikä... Te mokomat teitte sen.
Sinä kesänä opin, että rakkauden alkaessa...
...ja rakkauden loppuessa ensimmäinen kuukausi on yllättävän samanlainen.
Ensinnäkin suurin osa ajasta kuluu sängyssä.
ENSIMMÄINEN PÄIVÄ
Ystävät eivät jaksa kuunnella.
KAHDEKSAS PÄIVÄ
Se oli niin kaunis kappale. Todella... typerää.
Housut eivät tunnu pysyvän jalassa.
22. PÄIVÄ
- Hei, Marshall. - Hei, Ted.
- Onko nälkä? - Mitä väliä. Ruokakin vain lähtisi luotani.
Siinä tapauksessa saat sentään itse hoitaa ulosheiton.
Piristyhän, on pannukakkusunnuntai.
Lily paistoi aina pannukakut. Rakastin hänen pannukakkujaan.
Pehmeät ja lämpimät. Muodoltaan täydelliset.
Puhummehan vielä hänen pannukakuistaan?
Sinun on syötävä jotakin. Mitä tuon?
- Olutta. - Ei. Se oli jo lounaasi.
Hyvä on. Pärjään sitten tähteillä.
Hän on siis koko ajan kotona eikä harrasta seksiä?
Niinhän tehdään silloin, kun on puoliso.
Hänen pitäisi olla juhlimassa. Hän on vapaa.
Punapäinen kasvain saatiin poistettua.
Sinun pitäisi kirjoittaa ja kuvittaa lastenkirjoja.
Tiedättekö, mitä hänen on tehtävä? Lopetettava sureminen.
Kun olen surullinen, lopetan sen ja alan olla sen sijaan aivan mieletön.
Tosi tarina.
On kulunut vasta kuukausi. Antaa hänen ottaa oma aikansa.
- Lilyhän tämän koko sotkun aiheutti. - Vähän armoa. Hänkin on ystävämme.
- Hän tahtoo selvittää, kuka on. - Soittaisi minulle, niin voisin kertoa.
Hän on itsekäs, kypsymätön...
- Mitä nyt? - Silmäsi ovat niin siniset.
Teddy-karhu.
Ei tuntunut kovin kurjalta. Tapailin unelmieni naista-
- ja asiat sujuivat mahtavasti. Ainakin enimmäkseen.
Lily taisi unohtaa shampoonsa tänne. Se tuoksuu häneltä.
Laventelilta, merisimpukoilta ja toivolta.
Eroottista ja lohduttavaa yhtä aikaa.
- Se on minun shampooni. - Anteeksi.
Luulin, ettei hän koskaan mene nukkumaan.
- Voi ei. - Joko nyt?
Marshall soittaa hänelle.
- En kuule... - Hän soittaa Lilylle.
Olet oikeassa. En soita hänelle. En varmasti soita hänelle.
Soitin sitten hänelle. Lily on vaihtanut numeronsa.
Luuleeko hän, että seuraisin häntä? Hän on olevinaan niin erityinen.
Hänkö muka on ainoa Lily Aldrin? San Franciscossakin on neljä muuta.
Ja kaikki olivat häntä mukavampia, kun juttelin heidän kanssaan.
- Tietääkö hän, että olen täällä? - Hei vaan.
Yksi Lily Aldrineista...
Tämän on loputtava. Sovimme, ettemme etene liian nopeasti.
Nyt meillä kuitenkin on lapsi. Hän ei osaa syödä, itkee jatkuvasti...
- ...ja valvottaa yöt. - Oletko kokeillut imettämistä?
He seurustelivat yhdeksän vuotta. Erosta on puolitoista kuukautta.
- Marshall tarvitsee aikaa. - Hän nukkui lattiallamme viime yön.
- Hän katsoi kauhuelokuvan. - Hänelle on asetettava rajat.
Hänet on saatava ulos asunnosta raikkaaseen ilmaan ja aurinkoon.
Aurinkoon.
Hyvät herrat, toivottakaa tervetulleeksi Aurinko.
41. PÄIVÄ
En oikein usko, että tämä auttaa.
Et pääse yli Lilystä, koska voit vieläkin kuvitella hänet alastomana.
Naisesta ei pääse yli, ennen kuin unohtaa hänen rintansa. Se on tosiasia.
Miehen aivoihin mahtuu vain tietty määrä tissikuvia eli TPEG-kuvia.
Kovalevysi on kiintiöönsä asti täynnä kuvia Lilystä
- Niitä on paljon. - Eivätkä kuvat lähde...
...ennen kuin päälle tallennetaan muiden tissikuvia.
Siihen voidaan tarvita jopa miljoona rintaa, joten aloitamme tästä.
Kaksi kerrallaan. Nämä lasketaan neljäksi.
44. PÄIVÄ
Eikö olekin kivaa? Ollaan ulkona kauniina päivänä.
- Indians voittoon! - Pakko myöntää, että on kiva olla ulkona.
Yankee-fanit, kiinnittäkää katseenne ruudulle.
- Tässä seitsemännen vuoroparin yllätys. - Voi ei.
ONNEA CHRIS JA HILARY
Se on vain yksi iso valhe.
Nainen särkee vain sydämesi. Paheksukaa vain.
Minut voidaan raahata pois, mutta naisesi on sieluton.
Kaikkea on yritetty. Baseballia, strippareita.
Mies ei silti syö pannukakkuja. Häntä ei taideta saada enää kuntoon.
Te miehet ette vain osaa käsitellä sydänsuruja.
Mikä on sitten reseptisi, tri Estrogeeni?
Jäätelöä ja "Rakkautta vain" -leffaako, kunnes kuukautiset ovat tahdissa?
- Se teki gutaa. - Hyvänen aika.
- Kuinka kauan olet käynyt ampumassa? - Isäni opetti minua, kun olin lapsi.
Aina kun olen yksinäinen tai alamaissa, tulen tänne ja muistan, että...
...aseet ovat kivoja.
Tiedäthän, että Ted on aseita vastaan.
Siksi Ted ei saakaan koskaan tietää tästä.
Se taisi kuulostaa aika pelottavalta ase kädessä.
Tarkoitin vain, että ethän kerro Tedille.
- Tahdotko kokeilla? - Totta helkkarissa.
Juuri tätä olen tarvinnut.
Olen tuntenut itseni niin voimattomaksi koko ajan, mutta nyt...
Tässä on voimaa. Tässä on...
Olisi pitänyt mainita rekyylistä.
Hoidit tilanteen. Marshall palasi hymyillen kotiin.
Makasitko hänen kanssaan? Olin jo lähellä ehdottaa sitä.
Joskus riittää, kun saa yhteyden naiselliseen puoleensa.
Onneksi olkoon. Olet ensimmäinen, joka piristi häntä. Voitit.
- Mitä voitin? - Vien sinut matkalle viikonloppuna.
Sepä hauskaa.
Tädilläni ja sedälläni on romanttinen rantatalo Montaukissa.
Sedällä oli siellä kolme suhdettakin.
Se on varmasti hieno talo, sillä olen nähnyt kuvia sedästäsi.
Kivaa, että saamme vihdoinkin olla kahden.
Uskotko, että tämä sopii Marshallille?
Totta kai. Voin jo paljon paremmin. Voitte ottaa vaikka autoni lainaan.
Todellako? Kiitos. Jos tarvitset jotakin, soita minulle.
Itse asiassa, ethän soita. Mikä on vialla?
- Lilyn luottokorttilasku tuli tänne. - Mitä siitä?
Mitähän hän on mahtanut maksaa luottokortilla?
Avaamisesta ei seuraa hyvää. Olet edistynyt jo niin paljon.
- Tiedän, mutta... - Ei.
Kiität vielä minua tästä.
Olet hyvä ystävä, Ted.
Elokuun viides päivä: yksi maksu lipuista. Arvatkaa minne?
George Clinton & P-Funk All-Stars.
Elokuun kymmenes: yksi maksu tennistavaratalossa.
Elokuun 18. päivä: kaksi maksua. Mario's Bistro -ravintola...
...ja lemmikkieläinliike.
Ymmärrättehän, mitä tämä tarkoittaa?
Mario's Bistro. Täydellinen paikka irtosuhteille.
Vain parasta pikku Lilylleni.
Funk-legenda George Clinton. Ihanaa, että näit minut konsertissasi-
- ja vedit lavalle tanssimaan kanssasi Courteney Coxin tyyliin.
Olen iloinen, että suostuit pelaamaan tennistä.
Marshall houkutteli minua pelaamaan yhdeksän vuotta.
En suostunut, koska en rakastanut häntä oikeasti.
Ostin lahjan.
Fretti! Ostan sille ruokaa läheisestä eläinkaupasta.
Olen aina halunnut tällaisen, mutta Marshall pelkäsi frettejä.
Kai hän vannotti, ettet kerro tuota kenellekään?
Niin vannottikin.
Rakastan sinua, funk-legeda George Clinton.
Minäkin rakastan sinua, Lily.
Aivan niin, Marshall. Hän on minun. Nyt annan hänen hiplata tukkaani.
Tuo on ihan hullua.
- Miksi pelkäät suloisia frettejä? - Ne ovat karvaisia ja pitkulaisia rottia.
- Veloituksethan ovat kuukauden takaa. - Aivan.
Uudemmat näkisi verkkopankista.
Sieltä näkee luottokortin käytön parin tunnin takaa.
Mutta älä tee sitä.
Miksi sinä edes puhut?
Ei hänellä ole sentään Lilyn salasanaa.
Mainiota. Hänellä on salasana.
Hän on maksanut aiemmin tänään Kellett-hotellissa.
En voi uskoa tätä. Lily on palannut New Yorkiin.
Uskomatonta. Lily on New Yorkissa.
Ajattelin aina, että hän soittaisi minulle palattuaan.
Ainoastaan se ajatus on pitänyt minut koossa tänä kesänä.
Senkö avulla hän on pysynyt koossa?
Nyt kyllä soitan hänelle.
Et soita. Se ei muuta asioita. Sinä, tule tänne.
Kun olemme poissa, voisitko vahtia...
- ...ettei hän soita hotelliin. - Haluatteko lapsenvahdin? 20 dollaria.
Tunnilta. Lisäksi tahdon pizzarahaa.
Mitä jos tekisit sen ilmaiseksi, tai joudut katselemaan tätä:
- Tule tänne, sinisilmäni. - Kultamuruseni...
Hyvä on. Lakatkaa olemasta pariskunta.
Marshall!
- Tiedän, ettei minun pitäisi. - Kaikki tekemämme työ valuu hukkaan...
Saisinko Lily Aldrinin huoneeseen, kiitos.
- Sulje puhelin. - En voi lopettaa nyt.
Haloo?
Joku mies vastasi. Hänen huoneessaan on mies.
- Lähden hotellille. - Et voi mennä.
Kerron rakkaudestani ja anelen häntä ottamaan minut takaisin.
- Kerjään vaikka polvillani. - Et voi tehdä sitä.
- Miksi en? - 56 päivää.
Niin kauan kesti päästä tähän pisteeseen.
Koska olet säälittävä.
Anna anteeksi. Juuri nyt et ole oma itsesi.
Olet uikuttava, shampoota haisteleva varjo Marshallista.
Tuollaisella ei ole mahdollisuuksia Lilyn kaltaisen naisen kanssa.
Arvaa, kenellä voisi jossakin vaiheessa olla?
Oikealla Marshallilla.
Jos nyt menet sinne tuollaisena, pilaat hänen mahdollisuutensa lopullisesti.
Sanonpa mitä vain, teet tietysti päinvastoin.
Hyvää viikonloppua, jona pilaat elämäsi. Mennään, Robin.
Voimmehan silti lainata autoasi?
Rohkea veto ottaa auto puheeksi.
- Mitä? - En sanonut mitään.
- Olin mielestäsi liian ankara. - En sanonut mitään.
Että saatatkin syyttää minua ankaruudesta.
- Itse käskit asettaa rajat. - En tarjonnut sentään hirttosilmukkaa.
Mutta ysimillistä tarjosit.
Hän kertoi kyllä.
- Olet siis asehullu. - Olen aseharrastaja.
- Tiedätkö, kuinka moni kuolee... - Perustuslain toinen lisäys...
- Hyvä on. Olin liian ankara hänelle. - Hieman.
Kysyn Barneyltä, miten siellä menee.
- Barney. - Hei, missä olette?
Rahankeruutapahtumassa. Autamme naisia keräämään rahaa opintoihin.
Strippiklubilla siis. Onko Marshall kunnossa?
Hän on täällä ja voi hyvin. Marshall, kerro Tedille...
- Voi ei. - Joko nyt?
- Mitä "voi ei"? - Hän on kadonnut.
Uskomatonta, että kadotit hänet. Marshall menee hotellille.
Olet oikeassa. Tässä on suunnitelma: sinä menet etsimään häntä.
Minä jään nauttimaan sylitanssista.
Barney!
- Onko setäsi talolla poreallas? - Todella hieno sellainen.
Kertoisitko, missä huoneessa Lily Aldrin on?
Marshall. Mitä tapahtui?
Kiipesin Lilyn kerrokseen ja pyörittelin mielessäni puhetta.
Mitä tahdoin sanoa rakkaudesta, uskollisuudesta, kunnioituksesta.
Koputin ovelle.
Löitkö Lilyn uutta poikaystävää?
- Joo, muttei hän ollut Lilyn poikaystävä. - Kuka sitten?
Joey Adalian. Identiteettivaras, joka käytti monia muitakin nimiä.
Ilmeisesti aiemmin kesällä...
Onpa tämä noloa. Voisin vannoa, että otin mukaan rahaa.
Olen pahoillani.
Löytyi.
Eipäs. Se olikin nappi. Nappihan se siellä.
- Kelpaako teille luottokortti? - Kyllä kelpaa.
Lily ei ole siis palannut, eikä hänellä ole poikaystävää.
- Sehän on hyvä uutinen. - On.
Enpä tiedä.
Luottokorttitapahtumat olivat ainoa yhteys välillämme.
En tiedä, missä hän on tai mitä hän tekee.
Hän oli koko elämäni ja nyt hän on poissa.
Ensimmäisenä yliopistopäivänäni olin aivan hermorauniona.
Saavuin asuntooni, jossa kohtasin huonetoverini.
Hän makasi sängyllä jalat seinää vasten.
Kuulokkeet korvilla ja leveä hymy kasvoilla, vailla huolen häivää.
Iloinen ja itsevarma. Hän ei pelännyt mitään.
Se olit sinä. Ennen Lilyn tapaamista.
- Ted. - Niin?
Olin totta vie pilvessä sinä päivänä.
Luulin jopa sinua dekaaniksi.
Sinusta on olemassa versio ilman Lilyä, eikä se ole tämä.
Älä anna Lilyn varastaa henkilöllisyyttäsi kuten se tyyppi varasti Lilyltä.
Hyvä on. Olen tehnyt päätökseni.
Huomisesta alkaen aloitan kunnossa olemisen.
- Kippis. - Kippis.
Mutta hän ei ollut, sillä elämä ei mene niin.
Seuraavana päivänä hän löysi Lilyn sukan ja palasi lähtöruutuun.
Sitten eräänä aamuna...
- Ted, sinun pitää nähdä tämä. - Mitä nyt?
- Mitä oikein teet, Marshall? - On sunnuntai. Pannukakkupäivä.
Siihen kului 67 päivää ja yksi ällöttävä läjä pannukakkuja.
Tosi hyvää.
Marshall oli noussut kuolleista.
Vaikka baseball, stripparit ja aseet voivat auttaa-
- särkyneen sydämen voi todella parantaa vain aika.
Suomennos: Anna-Kaisa Penttinen
[Finnish]